open-index/open-wikipedia-markdown huggingface dataset:
Anthony Knockaert

**Anthony Knockaert** (s. 20. marraskuuta 1991 Roubaix, Ranska) on ranskalainen jalkapalloilija, pelipaikaltaan laitahyökkääjä. Hän edustaa Englannin Valioliigassa pelaavaa Fulhamia.

Knockaert pelasi Guingampissa Ranskan Championnat Nationalissa ja Ligue 2:ssa kausilla 2010–2012 tehden 59 sarjaottelussa 12 maalia. Hän siirtyi Leicesteriin 900&nbsp;000 euron siirtosummalla kesällä 2012. Seuraavien kahden kauden aikana hän teki Englannin mestaruussarjassa 86 ottelussa 13 maalia. Leicesterin noustua Valioliigaan hän pelasi kaudella 2014–2015 yhdeksässä ottelussa ilman maaleja.. 

Knockaert siirtyi belgialaiseen Standard Liègeen kesällä 2015. Hän pelasi Jupiler Pro Leaguessa 20 ottelua, joissa teki viisi maalia ennen kuin siirtyi englantilaiseen Brightoniin 3,5 miljoonan euron siirtosummalla tammikuussa 2016. Hän teki loppukauden aikana viisi maalia pelaamissaan 21 mestaruussarjan ottelussa.

Knockaert on edustanut Ranskaa U20- ja U21-ikäkausimaajoukkueissa.

## Lähteet
Abdulsalam Al-Gadabi

**Abdulsalam Al-Gadabi** (; s. 1. tammikuuta 1978 Sana'a, Jemen) on jemeniläinen uimari. Hän kilpaili vuoden 2008 kesäolympialaisissa Pekingissä ja jäi siellä 94. sijalle eli neljänneksi viimeiseksi miesten 50 metrin vapaauinnissa.

## Lähteet
Paul-Mounged El-Hachem

**Paul-Mounged El-Hachem** (8. syyskuuta 1934 Akoura – 7. lokakuuta 2022) oli libanonilainen maroniitteihin kuulunut katolinen arkkipiispa. Hänet vihittiin papiksi Antiokian patriarkaattiin 28. maaliskuuta 1959 ja nimitettiin Baalbek-Deir El-Ahmarin eparkian piispaksi 10. kesäkuuta 1995. Konsekroinnin suoritti 13. syyskuuta Nasrallah Pierre Sfeir, jota avustivat Boutros Gemayel ja Roland Aboujaoudé.

El-Hachem nimitettiin 27. elokuuta 2005 Darniksen titulaariarkkipiispaksi sekä apostoliseksi nuntiukseksi Kuwaitiin, Bahrainiin, Jemeniin ja Qatariin. Lisäksi hän sai 4. elokuuta 2007 nimityksen apostoliseksi nuntiukseksi Arabiemiirikuntiin. Hän jäi eläkkeelle 2. joulukuuta 2009.

## Lähteet
Béchara Boutros Raï

**Béchara Boutros Raï** OMM (; s. 25. helmikuuta 1940, Himlaya, Libanon) on libanonilainen maroniitteihin kuuluva katolinen piispa ja yksi kirkon kardinaaleista. Hänet vihittiin papiksi 3. syyskuuta 1967 ja piispaksi 12. heinäkuuta 1986. Hänet nimitettiin toukokuussa 1986 Antiokian vihkipiispaksi ja Caesarea Philippin titulaaripiispaksi. Hänen pääkonsekraattorinsa oli Nasrallah Pierre Sfeir.

9. kesäkuuta 1990 Raï sai nimityksen Jbeilin eparkian johtoon. Hänet valittiin ja asetettiin 15. maaliskuussa 2011 Antiokian patriarkaksi, ja 24. marraskuuta 2012 hänet ylennettiin kardinaaliksi. Hän osallistui vuoden 2013 konklaaviin. Vuoden 2025 konklaavissa hän ei saanut äänestää korkean ikänsä vuoksi.

Raïlle on myönnetty seuraavat kunnianosoitukset:

*  Setripuun ritarikunnan suurristi (Libanon, 2012)
*  Kunnialegioonan suurristi (Ranska, 2011)

## Lähteet
Arnaldo Andreoli

**Arnaldo Andreoli** (6. elokuuta 1893 Modena – 2. joulukuuta 1952 Parma) oli italialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa miesten joukkuevoimistelussa.

## Lähteet
Sofron Stefan Mudryi

**Sofron Stefan Mudryi** (; 27. marraskuuta 1923 Złoczów, Puola (nyk. Zolotšiv, Ukraina) – 31. lokakuuta 2014) oli ukrainalaiskatolinen piispa. Hänet vihki Pyhän Josafatin sääntökunnan papiksi Ivan Bucko 25. joulukuuta 1958, ja hänet valittiin 24. marraskuuta 1995 Ivano-Frankivskin koadjuuttoripiispaksi. Mudryin konsekroi 12. toukokuuta 1996 Miroslav Stefan Marusyn, jota avustivat Stephen Sulyk ja Sofron Dmyterko.

Mudryista tuli 7. marraskuuta 1997 Ivano-Frankivskin piispa, ja hän toimi tässä virassa, kunnes jäi eläkkeelle 81-vuotiaana 2. kesäkuuta 2005.

## Lähteet
Goldbergin kone

**Goldbergin kone** (tai -laite tai -laitteisto) on yleensä ketjureaktioon perustuva järjestelmä, jossa prosessin lopputulos on sen vaatimaan suoritteeseen nähden varsin vaatimaton (kuten oven avaaminen tai kynttilän sytyttäminen). Goldbergin koneessa käytetään hyväksi fysiikan lakeja (vierivät kuulat, jouset, ”dominoefektit” jne.) näyttävällä tavalla. Goldbergin koneille ei olekaan viihdyttävän, taiteellisen toiminnan lisäksi muuta käyttöä. Goldbergin koneen tai -laitteiston saattaminen toimintakuntoon saattaa vaatia laitteiston koosta riippuen jopa päiviä. Prosessin läpivienti taasen voi viedä muutamasta sekunnista useisiin minuutteihin. Goldbergin kone on nimetty yhdysvaltalaisen keksijän ja sarjakuvapiirtäjän Rube Goldbergin (1883–1970) mukaan.

## Katso myös
* William Heath Robinson
Chernobyl Diaries

**Chernobyl Diaries** on yhdysvaltalainen kauhuelokuva, joka sijoittuu Ukrainaan Tšernobylin ydinvoimalaonnettomuusalueelle ja läheiseen pikkukaupunkiin. Pääosissa nähdään mm. Jesse McCartney sekä Jonathan Sadowski. Elokuvan käsikirjoittajana toimi Oren Peli, joka tunnetaan elokuvasta *[[Paranormal Activity]]*, ja elokuvan ohjasi Bradley Parker. *Chernobyl Diaries* kuvattiin Unkarissa ja Serbiassa.

Elokuva alkaa, kun joukko nuoria kiertelee Euroopassa ja Kiovaan saavuttuaan he päättävät käydä Prypjatin aavekaupungissa, joka sijaitsee Tšernobylin ydinonnettomuusalueen vieressä. He saavat oppaakseen Jurin ja pääsevät alueelle, mutta yön koittaessa he jäävät kaupunkiin loukkuun auton moottorivian takia. Sitten he huomaavat, etteivät he ole yksin...

## Rooleissa

## Lähteet
Lucien Fischer

**Lucien Prosper Ernest Fischer** (s. 27. marraskuuta 1933 Strasbourg) on ranskalainen roomalaiskatolinen piispa. Hänet vihittiin spiritaanien papiksi 30. syyskuuta 1962 ja nimitettiin Iles Saint-Pierre et Miquelonin apostoliseksi vikaariksi 17. helmikuuta 2000. Samalla hän sai nimityksen Avioccalan titulaaripiispaksi.

Fischerin konsekroi piispaksi 18. kesäkuuta 2000 Joseph Pierre Aimé Marie Doré, jota avustivat James Hector MacDonald ja Timothée Modibo-Nzockena. Fischer jäi eläkkeelle 19. kesäkuuta 2009.

## Lähteet
James Hector MacDonald

**James Hector MacDonald** CSC (28. huhtikuuta 1925 Whycocomagh – 30. toukokuuta 2025) oli kanadalainen roomalaiskatolinen arkkipiispa. Hänet vihittiin papiksi 29. kesäkuuta 1953 ja nimitettiin Hamiltonin hiippakunnan vihkipiispaksi sekä Gibban titulaaripiispaksi 9. helmikuuta 1978. Piispaksi konsekroinnin suoritti 17. huhtikuuta Paul Francis Reding, jota avustivat Joseph Neil MacNeil ja Joseph Francis Ryan.

MacDonald sai 12. elokuuta 1982 nimityksen Charlottetownin piispaksi, jonka virkaan hänet asetettiin 7. lokakuuta. Hänet nimitettiin 2. helmikuuta 1991 Saint John'sin arkkipiispaksi, ja hän toimi tässä virassa, kunnes jäi eläkkeelle 4. joulukuuta 2000.

## Lähteet
Alphonsus Liguori Penney

**Alphonsus Liguori Penney** (17. syyskuuta 1924 Saint John’s, Newfoundland – 12. joulukuuta 2017) oli kanadalainen roomalaiskatolinen arkkipiispa. Hänet vihittiin papiksi Saint John’sin arkkihiippakuntaan 29. kesäkuuta 1949 ja nimitettiin Grand Fallsin hiippakunnan johtoon 23. marraskuuta 1972. Piispaksi konsekroinnin suoritti 18. tammikuuta 1973 Guido Del Mestri, jota avustivat Patrick James Skinner ja William Edward Power.

Penney nimitettiin 28. maaliskuuta 1979 ja asetettiin 31. toukokuuta Saint John’sin arkkipiispaksi. Hän erosi 2. helmikuuta 1991. Hän oli hakenut eroa vuonna 1990, jolloin 700-sivuinen raportti viittasi laajamittaiseen lasten seksuaaliseen hyväksikäyttöön hiippakunnassa.

## Lähteet
Ștefan Birtalan

**Ștefan Birtalan** (25. syyskuuta 1948 Jibou, Sălaj – 27. toukokuuta 2024) oli romanialainen käsipalloilija. Hän kuului lajissa hopeaa saaneeseen miesten joukkueeseen vuoden 1976 kesäolympialaisissa Montrealissa. Lisäksi hän sai joukkueineen pronssia sekä vuoden 1972 kesäolympialaisissa Münchenissä että vuoden 1980 kesäolympialaisissa Moskovassa.

Birtalan oli voittamassa Romanialle kahdesti maailmanmestaruutta, Ranskassa 1970 ja Itä-Saksassa 1974. Birtalan valittiin vuosina 1974, 1976 ja 1977 .

Birtalan edusti pääosan sarjaurastaan romanilaisjoukkueitta, mutta hän pelasi myös Italiassa Tuscany Follonicassa. Romaniassa hänen seurojaan olivat Rapid CFR Jibou, CS Minaur Baia Mare ja Steaua București. Birtalan oli 1977 Steaua Bucureștin kanssa voittamassa Mestarien liigaa.

Birtalan valmensi pelaajauransa jälkeen sekä Steaua București että Romanian maajoukkuetta. Hän oli 1994–1999 kehitämässä valmentajana Qatarin maajoukkuetta.

## Lähteet
Around the World (La La La La La)

**Around the World (La La La La La)** on saksalaisen eurodance-yhtye ATC:n singlekappale. Se julkaistiin debyyttisinglenä heidän *[[Planet Pop]]* -debyyttialbumilta Euroopassa vuonna 2000 ja Britanniassa vuonna 2002. Kappale on cover venäläisen Ruki Vverh -yhtyeen kappaleesta ”Pesenka” ja sen tuotti saksalainen tuottaja Alex Christensen. Kappale ylsi monien maiden Top 40 -listoilla kärkisijalle vuoden 2000 aikana. Kappaletta käytettiin Yhdysvalloissa General Electricin televisiomainoksessa alkuvuonna 2002.

Kappaleesta on tehnyt cover-versioita esimerkiksi alternative metal -yhtye Linkin Park vuonna 2000 ja saksalainen pop-yhtye beFour vuonna 2007. Jälkimmäinen tunnetaan nimellä ”Magic Melody”.

Kappaleen b-puolen raita ”World in Motion” on instrumentaalinen versio kappaleesta ”Around the World (Alternative Version)”.

## Raitalista

**CD single**
* 1."Around the World (La La La La La)" (Radio Edit) – 3:35
* 2."Around the World (La La La La La)" (Club Mix) – 5:37
**CD maxi-single**
* 1."Around the World (La La La La La)" (Radio Version) – 3:35
* 2."Around the World (La La La La La)" (Alternative Radio Version) – 3:31
* 3."Around the World (La La La La La)" (Acoustic Mix) – 3:20
* 4."Around the World (La La La La La)" (Rüegsegger#Wittwer Club Mix) – 5:37
* 5."World in Motion" (3:31)
**12" vinyl**
* 1."Around the World (La La La La La)" (Album Version) – 3:35
* 2."Around the World (La La La La La)" (Rüegsegger#Wittwer Club Mix) – 5:37
* 3."Around the World (La La La La La)" (RNT Mix) – 3:08
* 4."Around the World (La La La La La)" (Extended Club Mix) – 4:58
* 5."Around the World (La La La La La)" (Triage Club Mix) – 5:10
* 6."Around the World (La La La La La)" (Acoustic Mix) – 3:20
**CD maxi-single (Remixes)**
* 1."Around the World (La La La La La)" (Rüegsegger#Wittwer Club Mix – Short Version) – 3:44
* 2."Around the World (La La La La La)" (RNT Mix) – 3:08
* 3."Around the World (La La La La La)" (Extended Club Mix) – 4:58
* 4."Around the World (La La La La La)" (Triage Club Mix) – 5:10

## Lähteet
Ursula (vuoden 1986 elokuva)

**Ursula** on Jaakko Pyhälän käsikirjoittama ja ohjaama elokuva vuodelta 1986. Se perustuu Kim Weckströmin romaaniin *Puuluola* (Tammi, 1984).

Elokuva kertoo kolmen nuoren huumeidenkäytöstä ja elämästä. Erään kriitikon mukaan elokuva on kokonaisuutena visuaalisesti kiehtova, miljööt urbaaneja ja roolihahmot ulkoisesti näyttäviä, mutta tarina on kompasteleva ja roolihahmo ohuita.

## Näyttelijät

## Lähteet

## Aiheesta muualla
*
Juha-Tapio Arola

**Juha-Tapio Arola** (s. 23. joulukuuta 1979 Helsinki) on suomalainen freelance-näyttelijä, joka on näytellyt suomalaisissa elokuvissa ja tv-sarjoissa.

## Filmografia

## Aiheesta muualla
* 
* 
* 
*
I’m In Heaven (When You Kiss Me)

**I’m In Heaven (When You Kiss Me)** on saksalaisen eurodance-yhtye ATC:n ensimmäinen single albumilta *[[Touch the Sky]]*. Singlen on tuottanut Alex Christensen ja sen julkaisi Sony/BMG 21. heinäkuuta 2001.

## Kappaleet
#I’m In Heaven (When You Kiss Me) (Radio Edit - 5 Inch Version) - 3:47	
#I’m In Heaven (When You Kiss Me) (Radio Edit - 12 Inch Version) - 4:36	
#I’m In Heaven (When You Kiss Me) (Record Rescue @ Blue PM Mix) - 4:16	
#I’m In Heaven (When You Kiss Me) (BKA @ Blue PM Mix) - 3:55	
#I’m In Heaven (When You Kiss Me) (Disco Mix) - 3:50	
#I’m In Heaven (When You Kiss Me) (Trance Ibiza Mix) - 5:51	
#I’m In Heaven (When You Kiss Me) (Club Pop Mix) - 4:26

## Listat

## Lähteet
Killerin Eliitti

**Killerin Eliitti** on vuodesta 1975 lähtien Jyväskylän Killerin raviradalla järjestetty lämminveristen ravihevosten suurkilpailu. 

Radan taloudellisten vaikeuksien johdosta kilpailun palkintotasoa pudotettiin vuoden 2008 jälkeen, eikä se vuosina 2009–2012 täyttänyt suurkilpailun kriteerejä. Vuonna 2013 kilpailun palkintoa jälleen nostettiin ja Killerin Eliitti sai takaisin suurkilpailustatuksensa.

## Kilpailun voittajat

## Lähteet
*Suomen Hippos – Killerin Eliitti 
*Sukuposti.net

### Viitteet
Metallurg Žlobin

**Metallurg Žlobin** () on valkovenäläinen jääkiekkoseura, jonka kotikaupunki on Žlobin. Seura pelaa Ekstraligassa.

Metallurg Žlobin perustettiin vuonna 1984 silloiseen Valko-Venäjän neuvostotasavallan paikallissarjan toiselle tasolle. Vuonna 1989 seura nousi Valko-Venäjän ykkössarjaan ja vaihtoi samalla nimeksi *Belstal Žlobin*. Kaudella 1995–1996 Belstal osallistui Itä-Euroopan jääkiekkoliigaan. Kausi jäi seuran viimeiseksi ja sen toiminta lakkautettiin. Vuonna 2006 Metallurg Žlobin perustettiin uudelleen ja se liittyi Ekstraligaan.
Ana Cláudia Lemos

**Ana Cláudia Lemos Silva** (s. 6. marraskuuta 1988) on brasilialainen pikajuoksija.

Daegun MM-kilpailuissa 2011 Lemos pääsi välieriin sekä 100 että 200 metrillä. Sisäratojen MM-kilpailuissa Istanbulissa 2012 Lemos jäi 60 metrillä välieriin juostuaan ajan 7,36 sekuntia. Lontoon olympialaisissa 2012 Lemos jäi 200 metrillä alkueriin. Moskovan MM-kilpailuissa 2013 hän selviytyi 100 metrillä välieriin ja jäi 200 metrillä alkueriin.

Hänen ennätyksensä 100 metrillä on huhtikuussa 2015 juostu 11,01. 200 metriä hän on juossut parhaimmillaan aikaan 22,48 elokuussa 2011.

Lemos antoi helmikuussa 2016 positiivisen dopingnäytteen ja sai viiden kuukauden kilpailukiellon ajalle 3.2.2016–2.7.2016.

## Lähteet

## Aiheesta muualla
*
Janusz Brzozowski

**Janusz Paweł Brzozowski** (s. 29. kesäkuuta 1951 Szczecin) on puolalainen entinen käsipalloilija. Hän kuului lajissa pronssia saaneeseen miesten joukkueeseen vuoden 1976 kesäolympialaisissa Montrealissa. Lisäksi hän sijoittui siinä joukkueineen seitsemänneksi vuoden 1980 kesäolympialaisissa Moskovassa.

## Lähteet
H’K Šah’tsjor Salihorsk

**H’K Šah’tsjor Salihorsk** () on Valko-Venäjän Ekstraligassa pelaava jääkiekkoseura. Seura tulee Salihorskin kaupungista. Se perustettiin KHL:ssä pelaavan Dinamo Minskin farmijoukkueeksi vuonna 2009.
Hollihaka (Kokkola)

**Hollihaka** on Kokkolan kaupunginosa, joka sijaitsee Kokkolan ydinkeskustasta katsottuna luoteeseen. Hollihaan läpi kulkee Kustaa Aadolfin katu. Hollihaassa sijaitsee myös Hollihaan koulu.
John Patrick Crowley

**John Patrick Crowley** (s. 23. kesäkuuta 1941 Newbury) on brittiläinen roomalaiskatolinen piispa. Hänet vihittiin papiksi Westminsterin arkkihiippakuntaan 12. kesäkuuta 1965 ja nimitettiin sen vihkipiispaksi sekä Thalan titulaaripiispaksi 31. lokakuuta 1986. Piispaksi vihkiminen seurasi 8. joulukuuta. Pääkonsekraattorina toimi George Basil Hume, jota avustivat Victor Guazzelli ja Gerald Mahon.

Crowley sai 3. marraskuuta 1992 nimityksen Middlesbroughin piispaksi, jona hän toimi, kunnes erosi tehtävistään 3. toukokuuta 2007.

## Lähteet
Lawrence Okoye

**Lawrence Okoye** (s. 6. lokakuuta 1991 Croydon, Englanti) on brittiläinen kiekonheittäjä ja amerikkalaisen jalkapallon pelaaja, pelipaikaltaan ulompi linjamies. 

Okoye sijoittui kiekonheitossa kuudenneksi alle 20-vuotiaiden MM-kilpailuissa 2010 ja  voitti alle 23-vuotiaiden Euroopan-mestaruuden 2011 tuloksella 60,70. Hän heitti Britannian ennätyksen 68,24 Hallessa 19. toukokuuta 2012. Helsingin EM-kilpailuissa 2012 hän sijoittui 11:nneksi. Hän selviytyi kiekonheiton loppukilpailuun vuoden 2012 Lontoon kesäolympialaisissa. Hän jäi kuitenkin loppukilpailun viimeiseksi eli 12. sijalle 61,03 metriä kantaneella heitollaan.

Okoye sai paljon huomiota siirtyessään amerikkalaisen jalkapallon pariin. Hän teki sopimuksen San Francisco 49ersin kanssa vuonna 2013, muttei pelannut ollenkaan tuona kautena. Sittemmin hän on harjoitellut useamman NFL-seuran kanssa, muttei ole saanut sopimusta. Hän on pelannut myös kanadalaisessa CFL-liigassa ja AAF-liigassa.

Okoye palasi kiekonheiton pariin kuuden vuoden tauon jälkeen 2019. Hän voitti kiekkokilpailun Euroopan joukkuemestaruuskilpailujen superliigassa 2021. Samana vuonna järjestetyissä Tokion olympialaisissa hän jäi karsinnassa ilman tulosta. Eugenen MM-kilpailuissa 2022 hän karsiutui loppukilpailusta. Saman vuoden Birminghamin Kansainyhteisön kisoissa hän saavutti hopeaa tuloksella 64,99 ja Münchenin EM-kilpailuissa pronssia tuloksella 67,14. Budapestin MM-kilpailuissa 2023 hän karsiutui loppukilpailusta. Hän sijoittui Rooman EM-kilpailuissa 2024 kahdeksanneksi, mutta karsiutui loppukilpailusta saman vuoden Pariisin olympialaisissa ja Tokion MM-kilpailuissa 2025.

## Lähteet
Jülichin perimyssota

**Jülichin perimyssota** käytiin vuosina 1609–1614.

## Tapahtumat
Jülichin herttua Juhana Vilhelm kuoli 1609. Tämän jälkeen alkoi kamppailu hänen maidensa perimyksestä (Jülichin, Kleven, Markin ja Bergin herttuakunnat). Brandenburgin vaaliruhtinas Juhana Sigismund ja Pfalz-Neuburgin kreivi Wolfgang Vilhelm vaativat herttuan maita itselleen naissukulinjan kautta. Saksin vaaliruhtinas vaati maita itselleen edesmenneen herttuan lääninherrana ja keisari Rudolf II halusi antaa maat espanjalaisten hallittavaksi.

Brandenburgin Juhana Sigismund ja Pfalz-Neuburgin Wolfgang Vilhelm solmivat sopimuksen, jonka mukaan he hallitsisivat herttuakuntia yhdessä. Keisarin serkun Leopoldin johtamat itävaltalaiset valtasivat herttuakunnat vuonna 1609. Itävaltalaiset hallitsivat herttuakuntia vuoteen 1610, jolloin Ranskan tukemat protestanttiset saksalais-hollantilaiset joukot karkottivat itävaltalaiset. Ranskan kuningas Henrik IV murhattiin 1610 ja hänen seuraajansa tuki Itävaltaa ja Espanjaa. Tästä huolimatta saksalais-hollantilaiset joukot piirittivät ja valtasivat Jülichin linnoituksen 1. syyskuuta 1610. Vuonna 1613 Brandenburgin ja Pfalz-Neuburgin hallintasopimus kaatui, minkä jälkeen Wolfgang Vilhelm haki tukea katolilaisilta. Protestantit ja katolilaiset valmistautuivat sotaan, mutta taisteluita ei käyty. Rauha palasi kun Xantenin sopimus solmittiin 12. marraskuuta 1614. Sopimuksessa Brandenburgin Juhana Sigismund sai Kleven ja Markin herttuakunnat sekä Ravensbergin. Pfalz-Neuburgin Wolfgang Vilhelm sai Jülichin ja Bergin herttuakunnat sekä Ravensteinin. Wolfgang Vilhelm halusi taata katolilaisten tuen ja yritti käännyttää saamansa alueet katolilaisiksi. Kalvinistinen Juhana Sigismund hallitsi uusi maitaan suvaitsevaisemmin.

## Katso myös
* Kolmikymmenvuotinen sota

## Lähteet
*
Ouya

**Ouya** on Android-käyttöjärjestelmää käyttävä pelikonsoli, joka tuli myyntiin kesäkuussa 2013. Laitteen hinta oli noin 80 euroa (99 dollaria). Pelikonsoli sai yli kuuden miljoonan euron rahoituksensa Kickstarter-sivuston kautta. Laitteelle tehtyjä pelejä pystyi kokeilemaan ensin ilmaiseksi.

Ouya sai erittäin positiivisen vastaanoton Kickstarter-kampanjansa pohjalta, ja konsolit myytiin loppuun yhdessä päivässä niiden tultua myyntiin Pohjois-Amerikassa ja Britanniassa. Myynti ei kuitenkaan pitkällä aikavälillä vastannut julkaisijan tavoitteita, ja vain yhden neljäosan konsolin omistajista kerrottiin ostaneen pelejä laitteelle. Lopulta konsoli koettiin epäonnistuneeksi niin teknisten ongelmien, pienten käyttäjämäärien, piratismille herkän Android-käyttöjärjestelmän, epärealististen lupausten ja aikataulujen sekä kalliin pelinkehittämisen vuoksi.

Konsolin valmistus päättyi heinäkuussa 2015, kun Razer osti konsolia valmistaneen Ouya Inc.:n. Toukokuussa 2019 Razer ilmoitti että kaikki pelikonsolin palvelut ajetaan alas 25. kesäkuuta 2019. Palveluiden sulkemisen jälkeen pelit, jotka tarkistivat maksutiedon palvelimelta, lakkasivat toimimasta.

## Kuvia

OuyaDeveloperConsole.png|OUYA Developer-konsoli ja ohjain
Ouya-Motherboard-Top-FL.jpg|Konsolin emolevy


## Lähteet

## Aiheesta muualla

*Ouyan kotisivut
Shinoona Al-Habsi

**Shinoona Salah Al-Habsi** (; s. 3. heinäkuuta 1993) on omanilainen pikajuoksija. Hän kilpaili vuoden 2012 kesäolympialaisissa Lontoossa. Hän putosi siellä naisten 100 metrin juoksussa ensimmäisellä kierroksella jäätyään eränsä neljänneksi ajalla 12,45.

## Lähteet
Solveig Fiske

**Solveig Margrete Fiske** (s. 26. lokakuuta 1952) on norjalainen luterilaisen kirkon piispa. Hän sai pappisvihkimyksensä tammikuussa 1982, ja hänet vihittiin Hamarin piispaksi 17. joulukuuta 2006. Hän jäi eläkkeelle lokakuussa 2022. Fiske on naimisissa, ja hänellä on kolme lasta.

Fiske varttui Freissä. Hän sai Det teologiske Menighetsfakultetista oppiarvon teologiassa vuonna 1980 ja käytännöllisessä teologiassa 1981.

## Lähteet
Charles Jude Scicluna

**Charles Jude Scicluna** (s. 15. toukokuuta 1959 Toronto, Kanada) on maltalainen roomalaiskatolinen piispa. Hänet vihki papiksi Maltan arkkihiippakuntaan Joseph Mercieca 11. heinäkuuta 1986, ja hänet nimitettiin Maltan vihkipiispaksi ja San Leonen titulaaripiispaksi 6. lokakuuta 2012. Piispaksi vihkiminen seurasi 24. marraskuuta. Pääkonsekraattorina toimi Paul Cremona, jota avustivat Mercieca ja Mario Grech.

## Lähteet
Eric Avery

**Eric Avery** (s. 25. huhtikuuta 1965) on yhdysvaltalainen muusikko. Parhaiten hänet tunnetaan Jane's Addictionin entisenä basistina ja perustajana. Nine Inch Nailsin Trent Reznor valitsi Averyn basistiksi yhtyeen kesällä 2013 alkaneelle kiertueelle, mutta pian kiertueen alkamisen jälkeen Avery erosi yhtyeestä.
Samettisimput

**Samettisimput** (Aploactininae) on velhokaloihin kuuluva alaheimo. Alaheimon lajeja tavataan lämpimistä vesistä Intian valtamerestä ja Tyynestämerestä. Aiemmin samettisimput luokiteltiin omaksi heimokseen Aploactinidae.

## Lajit ja anatomia
Samettisimppujen alaheimoon kuuluu 18 sukua ja 48 lajia. Ne ovat pienikokoisia kaloja jotka jäävät tyypillisesti alle 5 cm pitkiksi. Ruumiinrakenteeltaan ne ovat suuripäisiä ja hieman litteähköjä kaloja. Tyypillisiä piirteitä ovat erikoistuneet suomut, jotka tekevät kalan ruumiista samettimaisen, pitkä, silmän yläpuolelta alkava selkäevä, kookkaat rintaevät, piikikäs pää ja suurehko pyöreä pyrstöevä. Väriltään samettisimppulajit ovat tyypillisesti rukean-, punaisen- tai vihreänkirjavia ja selästään vatsaa tummempia. 

## Levinneisyys ja elintavat
Samettisimppulajeja tavataan indopasifiselta merialueelta trooppisista vesistä. Ne elävät matalista vesistä aina noin 500 metrin syvyyteen. Alaheimon kalat elävät kivikkoisilla alueilla tai runsaan vesikasvillisuuden joukossa.

## Lähteet
Olavi Niilonpoika Tavast

**Olavi Niilonpoika Tavast** (k. 1460) oli suomalainen valtaneuvos. Hän oli Hollolan kihlakunnan tuomari ja Hämeen linnan linnanpäällikkö. Hän jakoi kuninkaan määräyksestä vuonna 1452 Hämeen erämaita asutukseen. Lammin Porkkalan kartano oli hänen omistuksessaan.

Tavastin muistiinpanot taloudenpidosta ovat säilyneet ja ne kertovat aikakauden aateliston taloudenhoidosta ja maanhankinnasta.

## Lähteet
Petrus Pace

**Petrus Pace** (myös *Pietro*, *Peter*; 9. huhtikuuta 1831 Rabat, Gozo – 29. heinäkuuta 1914 Rabat, Gozo) oli maltalainen roomalaiskatolinen arkkipiispa.

Pace sai pappisvihkimyksensä 17. joulukuuta 1853, ja hänet nimitettiin Gozon hiippakunnan johtoon 12. maaliskuuta 1877. Piispaksi konsekroinnin suoritti 8. huhtikuuta Edward Henry Howard, jota avustivat William George McCloskey ja Francesco Folicaldi. Pace asetettiin virkaansa saman vuoden heinäkuun 2. päivänä.

Pace nimitettiin 11. helmikuuta 1889 Maltan piispaksi ja Rhoduksen titulaariarkkipiispaksi. Hän kuoli 83-vuotiaana virassa.

## Lähteet
Jean-Baptiste de Belloy-Morangle

**Jean-Baptiste de Belloy-Morangle** (9. lokakuuta 1709 Morangles – 10. kesäkuuta 1808 Pariisi) oli ranskalainen roomalaiskatolinen arkkipiispa ja yksi kirkon kardinaaleista. Hän sai tohtorinarvon teologiassa Pariisissa 1737.

De Belloy-Morangle valittiin Glandèvesin hiippakunnan johtoon vuonna 1751, ja piispaksi konsekroinnin suoritti 30. tammikuuta 1752 Étienne-René Potier de Gesvres. Vuonna 1755 de Belloy-Morangle valittiin Marseillen piispaksi, jona hän toimi, kunnes erosi tehtävistään syyskuussa 1801. Huhtikuussa 1802 hänet valittiin Pariisin arkkipiispaksi. Hänet ylennettiin kardinaaliksi 17. tammikuuta 1803, jolloin hän sai nimityksen San Giovanni a Porta Latinan kardinaalipapiksi.

De Belloy-Morangle toimi Pariisin arkkipiispana, kunnes kuoli 98-vuotiaana.

## Lähteet
Nokia 1112

**Nokia 1112** on matkapuhelinyhtiö Nokian julkistama matkapuhelin vuodelta 2006. Puhelimessa on yksivärinen näyttö.

## Lähteet
Ioan Robu

**Ioan Robu** (s. 6. marraskuuta 1944 Târgu Secuiesc) on romanialainen roomalaiskatolinen arkkipiispa. Hänet vihittiin papiksi 15. elokuuta 1968 ja nimitettiin Bukarestin apostoliseksi hallitsijaksi sekä Cellae in Proconsularin titulaaripiispaksi 25. lokakuuta 1984. Piispaksi konsekroinnin suoritti 8. joulukuuta Agostino Casaroli, jota avustivat Luigi Poggi ja Mario Schierano.

Robu sai 14. maaliskuuta 1990 nimityksen Bukarestin arkkipiispaksi.

Robu opiskeli Iaşissa sekä Roomassa ja toimi vuosina 1977–1983 Iaşin teologisen instituutin johdossa. Hänen arkkipiispan tunnuslauseensa on *Et veritas liberabit vos* ("Ja totuus on tekevä teidät vapaiksi").

## Lähteet
José Martín kansainvälinen palkinto

**José Martín kansainvälinen palkinto**  on Unescon vuodesta 1995 myöntämä palkinto jonka rahoittaa Kuuban valtio. Palkinnon summa on 5 000 dollaria. Palkinnon jakaa anonyymi seitsemän hengen jury joka edustaa eri alueita maailmassa heidät valitsee Kuuban hallitus. Jäsenet ovat Unescon jäsenvaltioiden kansalaisia.
Palkinto on nimetty Kuuban itsenäisyystaistelijan José Martín mukaan.
## Palkinnon saajat

## Lähteet
Unescon Madanjeet Singh -palkinto

**UNESCO-Madanjeet Singhin palkinto** on Unescon vuodesta 1996 myöntämä palkinto. Palkinnon summa on 100&nbsp;000 dollaria. Palkinnon jakaa Unesco pääsihteeri ja hänen johtamansa palkintolautakunta, joka edustaa eri alueita maailmassa. Jäsenet ovat Unescon jäsenvaltioiden kansalaisia. Palkinto on nimetty intialaisen taiteilijan ja Unescon hyvän tahdon lähettilään Madanjeet Singhin mukaan.

## Palkinnon saajat

## Lähteet
Guillermo Canon maailman lehdistövapauden palkinto

**Guillermo Canon maailman lehdistövapauden palkinto** on Unescon vuodesta 1997 myöntämä lehdistönvapauspalkinto. Palkinnon suuruus on 45&nbsp;000 dollaria. Palkinnon jakaa Unescon pääsihteeri maailman lehdistönvapauden päivänä. Palkinto on nimetty kolumbialaisen toimittajan Guillermo Cano Isazan mukaan.

## Palkinnon saajat

## Lähteet
Carl Gustaf Tawaststjerna

**Carl Gustaf Tawaststjerna** (7. heinäkuuta 1774 Kuopion pitäjä – 25. elokuuta 1855 Turku) oli suomalainen virkamies. 

Hän oli Ruotsin kenttämaanmittausviraston opetusupseeri. Hän hoiti ja järjesti vuodesta 1805 alkaen perustettua Ruotsin sota-arkistoa. Hän mutti 1810 Suomeen, ja oli sotilasuralla vuosina 1823–1828. Erotessaan hän oli everstiluutnantin arvoinen. Hänestä tuli päämaanmittauskonttorin virkaatekevä ylijohtaja, myöhemmin vakituinen. Hänet kutsuttiin Suomen Tiedeseuran jäseneksi vuonna 1841. Valtioneuvos hänestä tuli 1849.

## Lähteet
Sappee

**Sappee** voi tarkoittaa seuraavia paikkoja Suomessa:

* Sappee, kylä Hauholla (nykyään osa Hämeenlinnaa)
* Sappee, kylä Kuhmoisissa
* Sappee, kylä Pälkäneellä
Bilbaon ihmisoikeuspalkinto

**Bilbaon ihmisoikeuspalkinto** oli Unescon vuosina 1978–2012 myöntämä ihmisoikeuspalkinto, jonka summa oli 25 000 dollaria. Palkinnon jakoi Unescon pääsihteeri yhdessä kuuden hengen tuomariston kanssa. Palkinto jaettiin ihmisoikeuksien päivänä. 

Unesco päätti lakkauttaa palkinnon vuonna 2014.

## Palkinnon saajat

## Lähteet
Torsten Tawast (intendentti)

**Torsten Tawast** (1752 – 1823) oli suomalainen sotilas, joka haavoittui vuosien 1788–1790 sodassa ja jäi venäläisten vangiksi. Vuonna 1796 hän sai ylennyksen everstiluutnantiksi ja 1808 nimityksen Savon muonituskomissariaatin intendentiksi. Hän erosi, kun Kainuu oli hänen vastustuksestaan huolimatta antautunut. Hän ryhtyi viljelemään maata Leppävirralla.

## Lähteet

## Kirjallisuutta
*E. S. Tigerstedt, *Torsten Tawast och hans omgifning*, Söderström, 1909
Presidentti (täsmennyssivu)

**Presidentti** voi tarkoittaa seuraavia asioita:

*Presidentti, *tasavallan presidentti*, valtionpäämies useimmissa tasavalloissa

*Suomessa eräiden tuomioistuinten puheenjohtajien virkanimike:
** korkeimman oikeuden presidentti
** korkeimman hallinto-oikeuden presidentti
** hovioikeuden presidentti

*Presidentti (kahvi), yksi Paulig-kahvipaahtimon kahvimerkeistä
*Sokos Hotel Presidentti, Helsingin Kampissa sijaitseva hotelli
*Presidentti, Jörn Donnerin ohjaama televisioelokuva vuodelta 2000
*Presidentti, Lauri Nurksen ohjaama television draamasarja
Celtia

**Celtia** () on tunisialainen historiallinen olutmerkki. Se on valmistanut ja markkinoinut yksinoikeudella olutta vuodesta 1951 lähtien Tunisian markkinoita varten. Sitä on pakattu 25 ja 30 cl:n laseihin sekä 24, 33 ja 50 cl:n alumiinitölkkeihin. Sen pakkauksissa yhdistyvät punainen ja valkoinen väri, jossa brändin musta logo kuvastaa tölkkejä.

*Celtiaa* myydään 24 pullon ja 24 tölkin pakkauksissa. Lisäksi sitä tarjoillaan myös hotelleissa, baareissa ja ravintoloissa suuremmalle kapasiteetille suunnattujen oluthanojen kautta. Vuonna 2011 Celtian tuotanto tuotti olutta yhteensä 1 402 818 hehtolitraa.

## Lähteet
Unescon rauhankasvatuspalkinto

**Unescon rauhankasvatuspalkinto** on Unescon vuodesta 1981 myöntämä rauhanpalkinto, jonka summa on 60&nbsp;000 dollaria. Palkinto jaetaan Kansainvälisenä rauhanpäivänä.

## Palkinnon saajat

## Lähteet
KHL-kausi 2010–2011

**KHL-kausi 2010–2011** oli jääkiekkosarja KHL:n kolmas kausi. Sarjaan osallistui 23 joukkuetta, joista 20 Venäjältä ja yksi joukkue Latviasta, Kazakstanista ja Valko-Venäjältä.

Edellisen kauden jälkeen Moskovan alueen seurat Moskovan Dynamo ja Balašihalainen HK MVD yhdistivät toimintansa. Uusi seura osallistui KHL-kaudelle 2010-2011 nimellä  OHK Dynamo Moskova. 

Uutena joukkueena mukana oli Jugra Hanty-Mansijskista. Edellisen kauden KHL-seuroista Lada Toljatti vetäytyi KHL-liigasta talousvaikeuksien takia ja siirtyi pelaamaan VHL-liigaan.

Pudotuspelien voittajalle jaettavan Gagarin cupin voitti Salavat Julajev Ufasta.

## Sarjataulukot

### Läntinen konferenssi

### Itäinen konferenssi

## Pelaajatilastot
### Pistepörssi

## Pudotuspelit
Pudotuspelit pelattiin paras seitsemästä järjestelmällä.

## Lähteet
Digital Chocolate

**Digital Chocolate** on yhdysvaltalainen pelitalo, joka on erikoistunut mobiili- ja Facebook-peleihin. Yhtiö on julkaissut pelejä myös Google+-palvelussa. Vuonna 2013 yritys sulki Helsingin studionsa.

## Historia
Digital Chocolate hankki vuonna 2004 suomalaisen mobiilipelifirma Sumean omistukseensa, ja teki siitä yrityksen Euroopan pääkonttorin. Vuonna 2001 perustettu Sumea oli suomalaisfirmoista ensimmäisenä liittynyt jäseneksi kansainväliseen IGDAan. Alun perin Sumea oli perustettu rahoituksen saamisen kannalta huonoon aikaan – juuri IT-kuplan puhjettua. Yritys kehitti pari vuotta Java-pohjaisia pikkupelejä polkuhintaan ja myi kokonaisia pelejä oikeuksien kanssa kilpailijoilleen muutamilla tuhansilla euroilla. Vuonna 2002 julkaistusta ''Racing Fever'' -ajopelistä tuli menestys, joka vakuutti teleoperaattorit. Vuonna 2013 Digital Chocolate päätti lakkauttaa Sumean, kun yrityksen taloudellinen tilanne oli heikentynyt.

## Pelit
Pelien tiedot ovat peräisin *[[Sinivalkoinen pelikirja|Sinivalkoisesta pelikirjasta]]*.

### Sumea
Pelit, joiden kehittäjäksi on merkitty *Sumea* ja julkaisijaksi *Digital Chocolate*.

### Digital Chocolate

Pelit, joiden kehittäjäksi ja julkaisijaksi on merkitty *Digital Chocolate*.

## Lähteet
*

### Viitteet

## Aiheesta muualla
*Digital Chocolaten verkkosivut
Unescon tiedepalkinto

**Unescon tiedepalkinto** on Unescon vuodesta 1968 myöntämä tiedepalkinto, jonka summa on  15 000 dollaria. Palkinnon saajan valitsee Unescon pääsihteeri yhdessä tuomarikunnan kanssa, joka koostuu insinööreistä ja tiedemiehistä.
## Palkinnon saajat
Unescon ja Pasteur-instituutin mitali

**UNESCO/Pasteur-Instituutin mitali** on Unescon sekä Pasteur-instituutin yhteinen vuodesta 1995 myöntämä tiedepalkinto. Palkinnon summa on 15 000  dollaria. Palkinnon saaja valitsee Unescon pääsihteeri yhdessä tuomarikunnan kanssa joka koostuu insinööreistä ja tiedemiehistä.
## Palkinnon saajat

## Lähteet
Estrella Damm

**Estrella Damm** on katalonialainen pilsner. Sitä on valmistettu Barcelonassa vuodesta 1876 lähtien ja se on S.A . Dammin  lippulaivaolut. *Estrella* tarkoittaa tähteä sekä katalaanin että espanjan kielessä.

Estrella Dammia myydään Suomessa, Norjassa, Taiwanissa, Australiassa, Brasiliassa ja Ruotsissa 4,6-prosenttisena versiona. Suomessa Estrella Dammia voi ostaa Alkosta ja ruokakaupoista. Yhdysvalloissa juomaa on saatavilla mm. United States Beverage, LCC:n kautta.

## Lähteet

## Aiheesta muualla
Taitoluistelu (lehti)

**Taitoluistelu** oli Suomen Taitoluisteluliiton virallinen jäsenlehti ja samalla Suomen ainoa taitoluistelun erikoisaikakauslehti. Kuudesti vuodessa ilmestyneen nelivärisen lehden koko oli 210 x 275 mm ja painomäärä noin 12&nbsp;000 kappaletta. Lehden päätoimittajana vuodesta 1999 alkaen 20 vuoden ajan toimi Kaisa Viitanen.

*Taitoluistelu* lakkautettiin printtilehtenä toukokuussa 2019, ja sen seuraajana toimii verkkojulkaisu *SkatingFinland*.

## Lähteet
Sulttaani Qabusin ympäristöpalkinto

**Sulttaani Qaboosin ympäristöpalkinto** on Unescon sekä Omanin sulttaanin Qaboosin yhdessä myöntämä vuodesta 1991 ympäristöpalkinto. Palkinnon arvo on noin 30 000 dollaria. Palkinto rahoitetaan rahaston tuotoista. Omanin sulttaani on lahjoittanut rahasto pääomaksi  noin 250 000 dollaria. 
## Palkinnon saajat

## Lähteet
Forssa (täsmennyssivu)

**Forssa** tai **Forsa** voi tarkoittaa seuraavia asioita:

Suomessa:
* Forssa (joskus ), kaupunki Kanta-Hämeessä
* Forssan keskustaajama, tilastollinen taajama, johon kuuluu Forssan kaupungin eteläosa sekä Tammelan ja Jokioisten kirkonkylät
* Forssa-yhtiö, Forssassa toiminut entinen tekstiilialan yritys, myöhemmin osa Finlaysonia

Ruotsissa:
* Forssa, kaupunginosa aiemmassa Borlängen kaupungissa nykyisen Borlängen kunnan alueella
* Forsa, pientaajama Nordanstigin kunnassa
* Forsan piiri (Hälsingland), piiri Hudiksvallin kunnassa
* Forsan piiri (Södermanland), piiri Flenin kunnassa
Husby

**Husby** (myös **Husaby** tai **Huseby**) on tavallinen paikannimi Ruotsissa ja Tanskassa. Se viittaa usein paikalla sijainneeseen husby-nimellä kutsuttuun tietynlaiseen kuninkaankartanoon. Husby esiintyy myös sukunimenä.

## Paikannimenä

Husby-nimisiä paikkoja ovat:

### Ruotsissa
* Husby, Tukholman kaupunginosa
* Husby (myös *Dala-Husby*), taajama Hedemoran kunnassa
* Husby, taajama Norrtäljen kunnassa
* Husby, osa Husby och Tunan taajamaa Strängnäsin kunnassa
* Husebyn muinaislinna, muinaislinna Orustin kunnassa
* Husebyn ruukki, ruukki Alvestan kunnassa
* Västra Husby, taajama Söderköpingin kunnassa
* Östra Husby, taajama Norrköpingin kunnassa

#### Piirit
* Husabyn piiri, piiri Götenen kunnassa
* Husbyn piiri, piiri Hedemoran kunnassa
* Husby-Långhundran piiri, piiri Knivstan kunnassa
* Husby-Sjuhundran piiri, piiri Norrtäljen kunnassa (vastaavan pitäjän nimi oli ennen vuotta 1952 *Husby-Lyhundra*)
* Husby-Oppunda, Södermanlandissa sijainnut pitäjä, jonka alue kuuluu nykyään Vrenan piiriin Nyköpingin kunnassa
* Husby-Rekarnen piiri, piiri Eskilstunan kunnassa
* Husby-Sjutolftin piiri, piiri Enköpingin kunnassa
* Husby-Ärlinghundra, Uplannissa sijainnut pitäjä, jonka alue kuuluu nykyään Husby-Ärlinghundran ja Odensalan piiriin ja Valstan piiriin Sigtunan kunnassa
* Västra Husbyn piiri, piiri Söderköpingin kunnassa
* Östra Husbyn piiri, piiri Norrköpingin kunnassa

### Tanskassa
* Husby, pitäjä ja asutuskeskus Holstebron kunnassa
* Husby, pitäjä ja asutuskeskus Middelfartin kunnassa

### Saksassa
* Husby, kunta Saksassa.

## Sukunimenä

Husby tai Huseby on muun muassa seuraavien henkilöiden sukunimi:

* Gunnar Huseby (1923–1995) islantilainen kuulantyöntäjä
* Hans Erik Husby, *Hank Von Helvete* (1972–2021), norjalainen rocklaulaja ja näyttelijä, Turbonegro-yhtyeen jäsen.
Bogdan Stefanov Dobranov

**Bogdan Stefanov Dobranov** (1. joulukuuta 1914 Plovdiv – 4. lokakuuta 1983) oli bulgarialainen roomalaiskatolinen piispa. Hän sai pappisvihkimyksensä 23. maaliskuuta 1940, ja hänet nimitettiin Giufin titulaaripiispaksi 10. lokakuuta 1959. Piispaksi konsekroinnin suoritti 8. marraskuuta Kyril Stefan Kurteff.

Dobranov sai 22. heinäkuuta 1975 nimityksen Sofia e Plovdivin apostoliseksi vikaariksi ja 14. joulukuuta 1978 sen piispaksi. Hän kuoli 68-vuotiaana virassa.

## Lähteet
Baseballin Euroopan-mestaruuskilpailujen C-sarja 2014

Baseballin C-sarjan EM-karsinnat pelattiin 28. heinäkuuta - 3. elokuuta 2014 Ljubljanassa, Sloveniassa. Turnauksen voitti Israel, joka yhdessä Slovenian kanssa nousi vuoden 2015 B-sarjaan.

## Alkulohkot

**A-lohko**:

**B-lohko**:

## Pudotuspelit

## Loppusarja sijoista 5-8

Alkusarjassa pelatut keskinäiset ottelut laskettiin mukaan loppusarjan taulukkoon.

## Lähteet
* International Baseball Federation  ]
* Otteluohjelma  
* Suomen Baseball ja Softball liiton yhteenveto kisosta
Ricardo Oscar Faifer

**Ricardo Oscar Faifer** (s. 4. syyskuuta 1940 Urdinarrain, Entre Ríosin maakunta) on argentiinalainen roomalaiskatolinen piispa. Hänet vihittiin papiksi Gualeguaychún hiippakuntaan Gualeguaychún San Josén tuomiokirkossa 15. elokuuta 1964. Hän sai 10. lokakuuta 2002 nimityksen Goyan hiippakunnan johtoon, ja piispaksi vihkiminen seurasi 12. joulukuuta. Pääkonsekraattorina toimi Luis Guillermo Eichhorn, jota avustivat Luis Teodorico Stöckler ja Estanislao Esteban Karlic.

## Lähteet
Luis Teodorico Stöckler

**Luis Teodorico Stöckler** (s. 12. huhtikuuta 1936 Eichelborn, Saksa) on Argentiinassa toiminut roomalaiskatolinen piispa. Hänet vihittiin papiksi Paderbornin arkkihiippakuntaan 17. joulukuuta 1960 ja nimitettiin Goyan hiippakunnan johtoon 21. marraskuuta 1985. Piispaksi konsekroinnin suoritti 17. joulukuuta Desiderio Elso Collino, jota avustivat Fortunato Antonio Rossi ja Paul Consbruch. Stöckler asetettiin virkaansa 21. joulukuuta.

25. helmikuuta 2002 Stöckler sai nimityksen Quilmesin piispaksi, jona hän toimi, kunnes jäi eläkkeelle 12. lokakuuta 2011.

## Lähteet
Ilario Antoniazzi

**Ilario Antoniazzi** (s. 23. huhtikuuta 1948 San Polo di Piave) on italialainen roomalaiskatolinen arkkipiispa. Hänet vihki papiksi Jerusalemin patriarkaattiin Giacomo Giuseppe Beltritti 24. kesäkuuta 1972. Hänet nimitettiin Tunisin arkkihiippakunnan johtajaksi Tunisiaan 21. helmikuuta 2013, ja piispaksi konsekroinnin suoritti 16. maaliskuuta Fouad Boutros Twal, jota avustivat Maroun Elias Nimeh Lahham ja Giacinto-Boulos Marcuzzo. Antoniazzi asetettiin virkaansa 7. huhtikuuta.

Äidinkielensä italian lisäksi Antoniazzi puhuu arabiaa, ranskaa ja englantia.

## Lähteet
Kamal Hanna Bathish

**Kamal Hanna Bathish** (, ; 6. joulukuuta 1931 Nasaret – 23. kesäkuuta 2025) oli arabi-israelilainen roomalaiskatolinen piispa. Hänet vihittiin papiksi 29. heinäkuuta 1955 ja nimitettiin Jerusalemin vihkipiispaksi sekä Aurusulianan titulaaripiispaksi 29. huhtikuuta 1993. Piispaksi vihkiminen seurasi 3. heinäkuuta. Pääkonsekraattorina toimi Michel Sabbah, jota avustivat Salim Sayegh ja Guerino Dominique Picchi.

Bathish oli Aurusulianan titulaaripiispana, kunnes sai 29. lokakuuta 1994 uuden nimityksen Ierichuksen titulaaripiispaksi. Hän jatkoi toimintaansa Jerusalemin vihkipiispana, kunnes jäi eläkkeelle 9. kesäkuuta 2007.

## Lähteet
Kemet

**KEMET Electronics** on elektroniikan komponentteja valmistava yritys. Yrityksen pääpaikka on Carolinassa, Pohjois-Amerikassa. KEMETin tehtaita on ympäri maailmaa ja myös Suomessa. Yksi KEMETin tehtaista sijaitsee Kainuussa, Suomussalmella. KEMET onkin yksi suurimmista työllistäjistä Suomussalmella.

## Aiheesta muualla

*Yhtiön sivusto
Giacinto-Boulos Marcuzzo

**Giacinto-Boulos Marcuzzo** (s. 24. huhtikuuta 1945 San Polo di Piave, Italia) on italialainen roomalaiskatolinen piispa. Hänet vihittiin papiksi 22. kesäkuuta 1969 ja nimitettiin Jerusalemin patriarkaatin vihkipiispaksi sekä Simininan titulaaripiispaksi 29. huhtikuuta 1993. Piispaksi vihkiminen seurasi 3. heinäkuuta. Pääkonsekraattorina toimi Michel Sabbah, jota avustivat Hanna Kaldany ja Eugenio Ravignani.

Marcuzzo oli Simininan titulaaripiispa, kunnes sai 29. lokakuuta 1994 uuden nimityksen Emmaüksen titulaaripiispaksi.

Marcuzzo puhuu italiaa, arabiaa, englantia, ranskaa, hepreaa ja saksaa.

## Lähteet
Luis Guillermo Eichhorn

**Luis Guillermo Eichhorn** (26. kesäkuuta 1942 – 25. toukokuuta 2022) oli argentiinalainen roomalaiskatolinen piispa. Hänet vihittiin papiksi Gualeguaychún hiippakuntaan 21. joulukuuta 1968 ja nimitettiin sen johtoon 5. joulukuuta 1996. Piispaksi konsekroinnin suoritti 19. maaliskuuta 1997 Pedro Boxler, jota avustivat Estanislao Esteban Karlic ja Adolfo Gerstner.

Eichhorn sai 30. marraskuuta 2004 nimityksen Morónin piispaksi, jonka virkaan hänet asetettiin 12. maaliskuuta 2005.

## Lähteet

* Monseñor Luis Guillermo Eichhorn 

### Viitteet
Maroun Elias Nimeh Lahham

**Maroun Elias Nimeh Lahham** (; s. 20. heinäkuuta 1948) on jordanialainen roomalaiskatolinen arkkipiispa. Hänet vihittiin papiksi Jerusalemin patriarkaattiin 24. kesäkuuta 1972 ja nimitettiin Tunisin hiippakunnan johtoon 8. syyskuuta 2005. Piispaksi konsekroinnin suoritti 2. lokakuuta Michel Sabbah, jota avustivat Pietro Sambi ja Fouad Boutros Twal.

Tunis korotettiin arkkihiippakunnaksi 22. toukokuuta 2010, jolloin Lahhamista tuli sen arkkipiispa. 19. tammikuuta 2012 hän sai uuden nimityksen Jerusalemin vihkipiispaksi ja Medaban titulaariarkkipiispaksi. Vuonna 2013 hän oli mukana konsekroimassa Ilario Antoniazzia piispaksi.

## Lähteet
Kiantama

**Kiantama Oy** on luonnomarjoihin erikoistunut yritys, joka myy erilaisia marjatuotteita. Kiantama on perustettu vuonna 1979 ja se sijaitsee Suomussalmen Kurimossa.

Yritys valmistaa pohjoismaisista luonnonmarjoista raaka-aineita ja puolivalmisteita elintarvike-, luontaistuote- ja kosmetiikkateollisuudelle. Lisäksi yritys valmistaa ja markkinoi marjatuotteita suoraan kuluttajille tuotemerkillä Biokia.

Kiantama Oy:n toiminta juontaa juurensa 1970-luvun alkuun, jolloin Valio alkoi jalostaa luonnontuotteita Suomussalmen meijerissä. Toiminnasta muodostettiin oma yritys, joka eräiden omistajavaihdosten jälkeen päätyi Vasunnan perheelle 1990-luvun puolessavälissä. Yrityksen toimitusjohtajana toimii Vernu Vasunta.

Kiantama on käyttänyt kesäisin työvoimana Thaimaasta tulleita marjanpoimijoita.

Kiantama Oy:n liikevaihto vuonna 2012 oli 10 miljoonaa euroa ja henkilöstömäärä 30. Suomen työ- ja elinkeinoministeriön toimialaraportissa vuodelta 2018 Kiantama mainitaan Suomen toiseksi suurimpana luonnonmarjayrityksenä Polarican jälkeen.

Kiantaman toimitusjohtaja Vernu Vasunta tuomittiin syyskuussa 2025 Lapin käräjäoikeudessa kolmen ja puolen vuoden vankeusrangaistukseen 62 törkeästä ihmiskaupasta. Yrityksen koordinaattori Kalyakorn ”Durian” Phongphit sai kolmen vuoden tuomion. Kiantama Oy tuomittiin 100 000 euron yhteisösakkoon.

## Lähteet

## Aiheesta muualla
*Yrityksen sivusto
William Wadsworth

**William Ridout Wadsworth** (17. joulukuuta 1875 Toronto, Ontario – 1971) oli kanadalainen soutaja. Hän kilpaili vuoden 1904 kesäolympialaisissa Saint Louisissa ja oli siellä mukana saamassa kahdeksikossa hopeaa Toronto Argonauts -joukkueen jäsenenä.

## Lähteet
William Auld

**William Auld** (6. marraskuuta 1924 – 11. syyskuuta 2006) oli skotlantilainen esperantonkielinen runoilija ja kielenkääntäjä. Hänen teoksiinsa kuuluu modernistinen *La infana raso* (1956); eräs myöhempi teos on Marjorie Boultonin kanssa kirjoitettu *Rimleteroj* (1976). Auld oli vuonna 1999 ehdolla kirjallisuuden Nobel-palkinnon saajaksi. 

Auld kuuli esperantosta ensimmäistä kertaa ollessaan partiolaisena 1936. Hän palveli toisessa maailmansodassa ja julkaisi ensimmäisen runonsa esperantoksi vuonna 1947. Hän oli aloittanut kirjoittamisen jo ennen sotaa.

Auld opiskeli englannin kieltä Glasgow’n yliopistossa. Hän kirjoitti runojensa lisäksi esseitä sekä esperanton oppikirjoja ja toimitti *[[La Brita Esperantisto]]* -lehteä. Hän työskenteli vuodesta 1960 opettajana Alloassa ja jäi eläkkeelle koulun vararehtorina. Auld oli Maailman Esperantoliiton varapuheenjohtaja (1977–80) ja Esperanto-akatemian puheenjohtaja (1979–1983). Hän lahjoitti esperantokirjallisuuden kokoelmansa Skotlannin kansalliskirjastolle.

Auld sai vaimonsa Metan kanssa kaksi lasta.

## Lähteet
Gustave Bauer

**Gustave George Bauer** (3. huhtikuuta 1884 Newark, New Jersey, Yhdysvallat – 15. helmikuuta 1947, Irvington, New Jersey) oli yhdysvaltalainen vapaapainija. Hän kilpaili vuoden 1904 kesäolympialaisissa Saint Louisissa ja sai siellä hopeaa –52,2 kg -sarjassa. Hän voitti vuosina 1905–1912 kuusi AAU-titteliä.

## Lähteet
John Mulcahy

**John Joseph Francis Mulcahy** (20. heinäkuuta 1876 New York – 19. marraskuuta 1942 New York) oli yhdysvaltalainen soutaja ja olympiavoittaja.

Mulcahy kilpaili vuoden 1904 kesäolympialaisissa Saint Louisissa, jossa hän voitti kultaa kaksikossa ja sai lisäksi hopeaa perämiehettömässä kaksikossa. Hän sai molemmat mitalinsa yhdessä William Varleyn kanssa. Mulcahy valmistui Fordhamin yliopistosta vuonna 1898 ja toimi vuodesta 1905 jalkapallovalmentajana Seton Hallin yliopistossa. Lisäksi hän johti Midvale Steel Companya Pennsylvanian Coatesvillessä.

## Lähteet
Giuseppe Nazzaro

**Giuseppe Nazzaro** (22. joulukuuta 1937 San Potito Ultra – 26. lokakuuta 2015) oli italialainen, Syyriassa toiminut roomalaiskatolinen piispa. Hänestä tuli fransiskaanien jäsen 18. joulukuuta 1960, ja hän sai pappisvihkimyksensä 29. kesäkuuta 1965. Hänet nimitettiin Alepon apostoliseksi vikaariksi ja Forman titulaaripiispaksi 21. marraskuuta 2002. Piispaksi vihkiminen seurasi 6. tammikuuta 2003. Pääkonsekraattorina toimi paavi Johannes Paavali II, jota avustivat Leonardo Sandri ja Antonio Maria Vegliò.

Nazzaro jäi eläkkeelle 15. huhtikuuta 2013.

## Lähteet
Armando Bortolaso

**Armando Bortolaso** (17. elokuuta 1926 Villaganzerla di Castegnero – 8. tammikuuta 2019 oli italialainen, Syyriassa toiminut roomalaiskatolinen piispa. Hän kuuluu Pyhän Giovanni Boscon salesiaanien sääntökuntaan.

Bortolaso sai pappisvihkimyksensä 15. heinäkuuta 1953. Hänet nimitettiin Alepon apostoliseksi vikaariksi sekä Raphanean titulaaripiispaksi 9. heinäkuuta 1992, ja piispaksi vihkiminen seurasi 4. lokakuuta. Pääkonsekraattorina toimi Guerino Dominique Picchi, jota avustivat Néophytos Edelby ja Ignazio Bedini.

Bortolaso jäi eläkkeelle 21. marraskuuta 2002, jolloin hänen seuraajakseen nimitettiin Giuseppe Nazzaro.

## Lähteet
August Erker

**August Casimir** ("Gus") **Erker** (24. lokakuuta 1879 Pfaffenwiesbach, Wehrheim – 29. marraskuuta 1951 Saint Louis) oli yhdysvaltalainen soutaja ja olympiavoittaja. Hän lähti Saksasta Yhdysvaltoihin 13-vuotiaana ja souti pääasiassa Saint Louisin Century Boat Clubille. Häneltä puuttui toinen silmä.

Erker voitti vuoden 1904 kesäolympialaisissa Saint Louisissa kultaa perämiehettömässä nelikossa.

## Lähteet
Kylie Showgirl

**Kylie Showgirl** on Kylie Minoguen live-DVD, joka kuvattiin hänen *[[Showgirl Tour]]* -kiertueellaan 6. toukokuuta 2005 Lontoossa. Sen julkaisi Euroopassa EMI 25. marraskuuta 2005.

## Sisältö
**Act 1: Showgirl**
* "Overture"
* "Better the Devil You Know"
* "In Your Eyes"
* "Giving You Up"
* "On a Night Like This"
**Act 2: Smiley-Kylie**
* "Shocked"
* "What Do I Have to Do?"
* "Spinning Around"
**Act 3: Denial**
* "In Denial"
* "Je Ne Sais Pas Pourquoi"
* "Confide in Me"
**Act 4: What Kylie Wants, Kylie Gets**
* "Red Blooded Woman"/"Where the Wild Roses Grow"
* "Slow"
* "Please Stay"
**Act 5: Dreams**
* "Over the Rainbow"
* "Come Into My World"
* "Chocolate"
* "I Believe in You"
* "Dreams"
**Act 6: Kylesque**
* "Hand on Your Heart"
* "The Loco-Motion"
* "I Should Be So Lucky"
* "Your Disco Needs You"
**Act 7: Minx in Space**
* "Put Yourself in My Place"
* "Can't Get You Out of My Head"
**Encore**
* "Especially for You"
* "Love at First Sight"

## Aiheesta muualla
*Kylie Minoguen virallinen sivusto
Michel Sabbah

**Michel Sabbah** (; s. 19. maaliskuuta 1933 Nasaret) on palestiinalainen roomalaiskatolinen piispa, joka toimi Jerusalemin ja koko Palestiinan patriarkkana vuosina 1987–2008. Hän on Jerusalemin pyhän haudan ritarikunnan suurpriori, ja hän on myös toiminut Betlehemin yliopiston puheenjohtajana ja rauhanjärjestö Pax Christin kansainvälisenä puheenjohtajana.

Sabbah sai pappisvihkimyksensä Alberto Gorilta 29. kesäkuuta 1955, ja hänet nimitettiin Jerusalemin patriarkaksi 11. joulukuuta 1987. Piispaksi konsekroinnin suoritti 6. tammikuuta 1988 paavi Johannes Paavali II, jota avustivat Eduardo Martínez Somalo ja Giovanni Battista Re. Sabbah jäi eläkkeelle 21. kesäkuuta 2008.

## Lähteet